
TECHNINĖ  SPECIFIKACIJA
NAUJAS DAUGIAFUNKCINIS ŠLAVIMO AUTOMOBILIS ĮSIGIJIMAS FINANSINIO LIZINGO BŪDU 
1. SĄVOKOS IR SUTRUMPINIMAI
1.1. Pirkėjas – UAB „Palangos komunalinis ūkis.
1.2. Pardavėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
1.3. Sutartis – Sutartis, sudaroma tarp Pardavėjo ir Pirkėjo dėl Pirkimo objekto.
1.4. Pirkimo objektas:
[bookmark: _heading=h.8l9i6tohe8wy]Prekė: 1 vnt. naujas daugiafunkcinis šlavimo automobilis įsigyjamas finansinio lizingo būdu. 
2. PIRKIMO OBJEKTAS
2.1.  Pirkimo objektas neskirstomas į dalis.
3.  REIKALAVIMAI PIRKIMO OBJEKTUI
[bookmark: _heading=h.opdiqndim0h1]3.1. Prekės turi atitikti šios Techninės specifikacijos prieduose nustatytus techninius reikalavimus. 
3.2. Papildomi reikalavimai:
3.2.1. Kartu su Preke turi būti pateikiama (ne vėliau nei Prekės perdavimo dieną): eksploatacijos ir darbų saugos instrukcijos lietuvių kalba, elektrinės ir hidraulinės sistemų schemos, atsarginių dalių katalogai (skaitmenine ir analogine formomis), krovininio automobilio EB atitikties deklaracija. Įranga turi būti pažymėta CE ženklu (pateikti reikalavimų atitiktį pagrindžiančius dokumentus).
[bookmark: _heading=h.f41pwqac4t4p]3.2.2. Automobiliui ir mechanizmams suteikiama ne mažiau kaip 12 mėn. garantija nuo prekės perdavimo–priėmimo akto pasirašymo dienos. Automobilio remontas laikomas garantiniu, jeigu nebuvo pažeisti automobilio eksploataciniai reikalavimai, buvo atlikti savalaikiai aptarnavimai, bei buvo laikomasi gamintojo reikalavimų, nurodytų naudojimo instrukcijose, jei automobilis buvo naudojamas pagal paskirtį, buvo naudotos originalios detalės bei gamyklų/gamintojų rekomenduojamos alyvos ir kiti eksploataciniai skysčiai.
3.2.3. Remontas garantijos metu privalomas per 72 val. nuo pranešimo gavimo apie transporto priemonės gedimą. Garantijos metu atsiradusius gedimus Tiekėjas turi pašalinti savo jėgomis ir lėšomis, įskaitant  automobilio transportavimą į/iš serviso vietą. Jeigu gedimo nepavyksta pašalinti per 72 valandas nuo pranešimo apie gedimą gavimo, tiekėjas privalo nemokamai suteikti lygiavertę pakaitinę transporto priemonę visam remonto laikotarpiui.
3.2.4. Garantija nėra taikoma defektams, atsiradusiems dėl autoavarijų, avarinių ar gamtinių priežasčių, netinkamo, nerūpestingo ar neįprasto naudojimo, pakrovimo, viršijančio gamintojo nustatytą bruto svorį. 
4. SUTARTINIŲ ĮSIPAREIGOJIMŲ VYKDYMO VIETA, TVARKA IR TERMINAI:
[bookmark: _heading=h.dx2zdp2e6fua]4.1. Pardavėjas Prekes turi pristatyti į Pirkėjo buveinę adresu Ganyklų g. 34, Palanga.
4.2. Prekės turi būti pateiktos ne vėliau kaip per 180 kalendorinių dienų po Sutarties įsigaliojimo dienos. 
4.3. Vykdant Sutartį pridėtinės vertės mokesčio sąskaitos faktūros turi būti teikiamos naudojantis informacinės sistemos „SABIS“ priemonėmis, išskyrus Lietuvos Respublikos Viešųjų pirkimų įstatymo 22 straipsnio 12 dalyje nustatytus atvejus. Pardavėjo pateikto mokėjimo dokumento komentare turi būti nurodytas atsakingas asmuo, Sutarties sudarymo data bei Pirkėjo suteiktas Sutarties numeris.
4.4. Už pristatytas Prekes bus apmokama ne vėliau kaip per 30 kalendorinių dienų nuo dienos, kai Pirkėjas gauna sąskaitą faktūrą ir Prekės priėmimo-perdavimo aktą.
5. PAPILDOMI REIKALAVIMAI
5.1. Pirkėjas siekia įsigyti Prekes ir Paslaugas, darančias kuo mažesnį poveikį aplinkai, kad tiekiant Prekes ir Paslaugas būtų sunaudojama kuo mažiau gamtos išteklių, todėl:
5.1.1. Bendravimas tarp Tiekėjo ir Pirkėjo bus vykdomas tik elektroninėmis priemonėmis (telefonu, elektroniniu paštu ar kt.).  
5.1.2. Dokumentacija teikiama Pirkėjui ar Tiekėjui tik elektorinėmis priemonėmis (elektroniniu paštu ar kt.).
5.1.3. Sutartis, Prekių ir Paslaugų priėmimo-perdavimo aktai bus pasirašomi tik elektroninėmis priemonėmis (elektroniniu parašu). 
5.1.4.  Prekė turi atitiki šiuos reikalavimus:
5.1.4.1. Prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir(ar)pakeičiamos;
5.1.4.2. Prekė, virtusi atliekomis, tinka paruošti pakartotinai naudoti ar perdirbti.
5.4.4.3.  Transporto priemonės vidaus degimo variklio išmetamųjų teršalų kiekis turi atitikti ne žemesnio kaip „Euro 6“ standarto reikalavimus. 
__________
Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad perkančioji organizacija priima ir kitus dalyvių lygiaverčių priemonių įrodymus. Jeigu specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Jei siūlomas lygiavertis objektas, tiekėjas įsipareigoja pateikti/pagrįsti/įrodyti lygiavertiškumą dokumente nurodytam objektui.


























PRIVALOMI TECHNINIAI REIKALAVIMAI 

Naujas daugiafunkcinis šlavimo automobilis

Teikdamas pasiūlymą Tiekėjas turi įvardinti siūlomos Prekės gamintojus, modelius ir pagaminimo metus. 
Kartu su pasiūlymu turi būti pateikiama:
[bookmark: bookmark=id.cgv8xthfkjf1]Prekės/Įrangos gamintojo techninė dokumentacija (katalogai, brošiūros) ir/ar Prekės/Įrangos gamintojo deklaracijos (jei gamintojo techninėje dokumentacijoje neišsamiai atsispindi siūlomos Prekės/Įrangos atitikimas techninės specifikacijos reikalavimams) ar kiti lygiaverčiai dokumentai, įrodantys siūlomos Prekės/Įrangos atitikimą techniniams reikalavimams. Šiuose dokumentuose Tiekėjas turi nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės bei įrašyti, kurį techninių reikalavimų punktą jos atitinka. 
Lygiaverčiais dokumentais nebus laikoma Tiekėjo deklaracija, išskyrus atvejus, jei Tiekėjas yra oficialus siūlomos Prekės/Įrangos gamintojo atstovas. 
Tuo atveju, jei Tiekėjas (kuris nėra gamintojas) pateikia gamintojų atstovų, turinčių atitinkamas teises, parengtą techninę dokumentaciją ir/ar deklaracijas, kartu su pasiūlymu turi pateikti ir gamintojo atstovo atitinkamas teises įrodančius dokumentus (Prekės/Įrangos gamintojo suteiktus įgaliojimus rengti/tvirtinti techninę Prekių/Įrangos dokumentaciją). 
Jeigu Prekės/Įrangos techninę dokumentaciją parengia Tiekėjas, kuris nėra gamintojas ir jam nėra suteikti gamintojo įgaliojimai rengti/tvirtinti techninę dokumentaciją, tokiu atveju jo paties parengta techninė dokumentacija netenkina objektyvumo, patikimumo, informacijos atsekamumo ir kitų kriterijų, todėl pasiūlymo vertinimo metu Pirkėjas laikys, kad Tiekėjas  pateikė tik deklaratyvią informaciją, kuri nėra pagrindžiama objektyviais duomenimis ir tokį pasiūlymą atmes.

Dokumentai (Prekės/Įrangos gamintojo techninė dokumentacija (katalogai, brošiūros) ir/ar Prekės/Įrangos gamintojo deklaracijos ar kiti lygiaverčiai dokumentai, įrodantys siūlomos Prekės/Įrangos atitikimą techninėms charakteristikoms) gali būti pateikti lietuvių ir/arba anglų  kalba. Vertinant Tiekėjų pasiūlymus ir Pirkėjui paprašius, Tiekėjai privalės pateikti nurodytus dokumentus ar jų dalis, išverstus į lietuvių kalbą bei vertimo patvirtinimą. Perkančioji organizacija gali nereikalauti vertimų, jeigu iš pateiktų dokumentų jai įmanoma įsitikinti pasiūlymo atitiktimi.
Visoms nurodytoms konkrečioms medžiagoms, sprendiniams ir/ar konkretiems Prekių/Įrangos pavadinimams ar standartams taikoma „arba lygiavertis“. Tiekėjas, siūlantis Prekę/Įrangą, pasižyminčią lygiavertėmis savybėmis, privalo apie tai papildomai pažymėti techninėje specifikacijoje ir/ar pasiūlyme ir patikimomis priemonėmis įrodyti, kad siūloma Prekė/Įranga yra lygiavertė ir visiškai atitinka techninėje specifikacijoje keliamus reikalavimus.
	 REIKALAVIMO CHARAKTERISTIKA 

	Pirkimo dokumentų reikalavimai, sutarties vykdymo sąlygos

	1. 
	Automobilio tiekėjas turi būti įgaliotas gamintojo atstovas ir turėti teisę atlikti garantinį remontą ir techninį aptarnavimą arba tiekėjas turi turėti oficialų susitarimą su kitu ūkio subjektu kuris turi teisę prižiūrėti ir remontuoti siūlomą automobilį.
Kartu su pasiūlymu turi būti pateiktas siūlomos prekės gamintojo įgaliojimas ar kitas dokumentas, patvirtinantis tiekėjo teisę atlikti techninio aptarnavimo ir remonto paslaugas garantiniu laikotarpiu arba pateikiami įrodymai apie sudarytą atitinkamų paslaugų teikimo sutartį su kitu tokią teisę turinčiu ūkio subjektu.

	2. 
	Autorizuotas (oficialus) siūlomos prekės servisas Lietuvoje ne toliau kaip 150 km. atstumu nuo Pirkėjo registracijos adreso – būtina nurodyti adresus.

	3. 
	 Tiekėjas kartu su automobiliu pateikia dokumentaciją, naudojimo, eksploatavimo ir saugaus darbo instrukcijas (skaitmenine ir analogine forma), remonto žinyną su vertimu į lietuvių kalbą. Pateikiami kompetentingų atitikties įvertinimo įstaigos išduoti dokumentai (sertifikatai), gamintojo pateikiamos atitikties deklaracijos ar kiti lygiaverčiai dokumentai, patvirtinantys, kad prekė atitinka techninėje specifikacijoje nustatytus reikalavimus. Pateikiamas skenuotas dokumentas elektroninėje formoje (sertifikatas ir atitikties deklaracija turi būti lietuvių arba anglų kalba).
Dokumentai pateikiami automobilio pristatymo metu į perkančiosios organizacijos buveinę, adresu Ganyklų g. 34, Palanga.

	4. 
	Tiekėjas įsipareigoja apmokyti perkančiosios organizacijos personalą dirbti su pateikiamu automobiliu. Tiekėjas įsitikinęs, kad apmokyti darbuotojai sugebės tinkamai eksploatuoti ir prižiūrėti įsigyjamą automobilį, išduota Tiekėjo ir apmokyto personalo pasirašytą, apmokymus patvirtinantį dokumentą. Mokymai atliekami pristatymo metu,  perkančiosios organizacijos buveinėje, adresu Ganyklų g. 34, Palanga.

	5. 
	Remontas garantijos metu privalomas per 72 val. nuo pranešimo gavimo apie transporto priemonės gedimą. Garantijos metu atsiradusius gedimus Tiekėjas turi pašalinti savo jėgomis ir lėšomis, įskaitant  automobilio transportavimą į/iš serviso vietą. Jeigu gedimo nepavyksta pašalinti per 72 valandas nuo pranešimo apie gedimą gavimo, tiekėjas privalo nemokamai suteikti lygiavertę pakaitinę transporto priemonę visam remonto laikotarpiui.

	6. 
	Tiekėjui perduodant automobilį pirkėjui, automobilis turi būti įregistruotas pirkėjo vardu, ir turi būti  visiškai paruoštas darbui tiekėjo sąskaita. Galiojanti techninė apžiūra.

	Techninės specifikacijos reikalavimai

	1.
	Daugiafunkcinis šlavimo automobilis su mechaninio šlavimo, vakuuminio surinkimo ir dulkių filtravimo įranga, skirtas viešiems keliams ir/ar aikštelėms prižiūrėti, valyti nuo susikaupiančių pašalinių produktų.

	2.
	Naujas, ne ankstesnės kaip 2026 m. gamybos, turintis CE atitikties deklaraciją, turi būti pažymėtas CE ženklu, atitinkantis gamyklos gamintojos technines sąlygas ir komplektaciją.

	3.
	Vairas dešinėje pusėje.

	4.
	Vidaus degimo variklio maksimali galia ne mažiau kaip 120 kW.

	5.
	Variklis – dyzelinis, paleidžiamas elektriniu starteriu.

	6.
	Variklio išmetami teršalai turi atitikti ne žemesnius kaip EURO 6 varikliams keliamus emisijos reikalavimus (sertifikatas pateikiamas kartu su pasiūlymu).

	7.
	Automobilio kuro bako talpa ne mažiau kaip 180 ltr., AdBlue bako talpa ne mažiau kaip 15 ltr. 

	8.
	Kabina su priekiniu panoraminiu stiklu.

	9.
	Kabina turi būti dvivietė. Operatoriaus sėdynė pneumatinė, reguliuojama su nugaros ir galvos atlošu ir ne mažiau kaip trijų taškų saugos diržu. Keleivio sėdynė, su nugaros ir galvos atlošu ir ne mažiau kaip dviejų taškų saugos diržu.

	10.
	Šildymas ir oro kondicionierius kabinoje.

	11.
	Hidraulinis kabinos pakėlimas.

	12.
	Vairo stiprintuvas.

	13.
	Reguliuojamas vairo aukštis ir posvyrio kampas.

	14.
	Pagrindiniai (šoniniai, išoriniai) galinio vaizdo ir šoniniams šlavimo šepečiams stebėti skirti veidrodžiai. 

	15.
	Darbinis greitis nuo 0 km./val.

	16.
	Transportinis greitis ne mažiau kaip 40 km./val.

	17.
	Automobilio plotis ne daugiau kaip 2200 mm, plotis su 2 šoniniais šlavimo šepečiais ir užlenktais šoninio vaizdo veidrodžiais, ne daugiau kaip 2500 mm., aukštis ne daugiau kaip 2990 mm. (su švyturėliais), ilgis ne daugiau kaip 5500 mm.

	18.
	Automobilio vidinis apsisukimo spindulys turi būti ne didesnis kaip 2900 mm.

	19.
	Automobilio transmisija turi būti hidrostatinė. 

	20.
	Automatinė pavarų perjungimo sistema.

	21.
	Automobilis turi būti komplektuojamas su visų ratų pasukimo sistema.

	22.
	Automobilio galinės ašies pakaba hidraulinė arba lygiavertė.

	23.
	Didžiausia maksimali masė ne daugiau kaip 13200 kg.

	24.
	Šlavimas turi būti vykdomas:
2 (dviem) šoniniais šepečiais kartu su centrine cilindrine šluota, sąšlavas nukreipiant į sąšlavų surinkimo angą. Sąšlavos prieš šoninius šepečius turi būti drėkinamos;
tik su centriniu cilindriniu šepečiu, sąšlavas nukreipiant į sąšlavų surinkimo angą.

	25.
	Centrinio cilindrinio šepečio ilgis ne mažesnis kaip 1280 mm., diametras ne mažesnis kaip 600 mm.

	26.
	Centrinio cilindrinio šepečio valdymas iš kabinos, su galimybe keisti šepečio sukimosi greitį ir šepečio prispaudimą prie valomo paviršiaus.

	27.
	Efektyvus šlavimo plotis ne mažesnis kaip 2600 mm.

	28.
	Sąšlavų surinkimo angos ilgis turi būti ne mažesnis kaip 1300 mm.

	29.
	Bendra automobilio sąšlavų bunkerio talpa ne mažiau kaip 6 m3, vidinė naudingoji talpa ne mažiau kaip 5100 litrų pagal DIN15429-1 4.2.

	30.
	Sąšlavų bunkerio surinkimo talpa su integruotu tekstiliniu filtru/ais susiurbtoms dulkėms nusodinti ir sugerti. Tekstilinio dulkių filtro/ų plotas ne mažesnis kaip 22 m2.

	31.
	Sąšlavų bunkerio surinkimo talpos dulkių filtras/ai turi būti plaunamas/i ir su automatine filtro/ų dulkių nupurtymo sistema.

	32.
	Sąšlavų bunkeris ir jo galinėje dalyje įrengtas sąšlavų išpylimo latakas turi būti pagaminti iš EN 1.4301 klasės nerūdijančiojo plieno arba lygiavertės medžiagos, pasižyminčios ne mažesniu atsparumu korozijai ir mechaniniam poveikiui. Siūlydamas lygiavertę medžiagą, tiekėjas turi pateikti jos lygiavertiškumą patvirtinančius gamintojo techninius dokumentus.

	33.
	Sąšlavų surinkimo bunkeryje turi būti įrengtos atskiros inspektavimo durelės, skirtos bunkerio vidui apžiūrėti ir pavienėms šiukšlėms įmesti.

	34.
	Automobilio sąšlavų surinkimo bunkerio talpos pakėlimo kampas išvertimui ne mažesnis kaip 45 laipsniai.

	35.
	Automobilio sąšlavų surinkimo bunkerio talpos pakėlimas iškrovimui hidraulinis, valdomas iš operatoriaus kabinos.

	36.
	Automobilis sukomplektuotas su integruota mechanine avarine sąšlavų bunkerio talpos pakėlimo sistema.

	37.
	Drėkinimui skirto vandens talpos tūris ne mažiau kaip 500 ltr.

	38.
	Automobilio sąšlavų surinkimo sistema sukomplektuota su siurbimo turbina/omis, skirtomis papildomam sąšlavų ir dulkių susiurbimui.

	39.
	Vakuuminės susiurbimo turbinos/ų generuojamas oro srauto našumas ne mažesnis kaip 5000 m3/val.

	40.
	Automobilis turi būti sukomplektuotas su aukšto slėgio plovimo sistema. Slėgis ne mažesnis kaip 180 bar., žarnos ilgis ne mažesnis kaip 10 m., našumas ne mažesnis kaip 15 ltr./min.

	41.
	Valdymo pulto informaciniame ekrane turi būti rodoma:
· Automobilio greitis ir variklio sūkiai;
· Kilometrų skaitiklis;
· Aušinimo skysčio temperatūra;
· Variklio alyvos temperatūra;
· Kuro lygis bake;
· Įsiurbimo galia;
· Vidutinės degalų sąnaudos;
· Švaraus vandens lygio indikatorius su įspėjimu operatoriui apie mažą vandens lygį;
· Pranešimai apie įrangos aptarnavimus;
· Gedimų indikacija ir klaidų kodai;
· Aktyvių funkcijų būsena;
· Bendros šlavimo valandos;
· Variklio darbo valandos.

	42.
	Mašinos kietųjų dalelių surinkimo efektyvumas, įvertintas pagal Lietuvos standartą LST EN 15429-3:2015 „Gatvių valymo mašinos“, 3 dalis. Kietųjų dalelių surinkimo efektyvumas. Bandymai ir įvertinimas, turi būti 90 procentų arba didesnis. Kietųjų dalelių mažinimo ore sertifikatas PM2.5 ir PM10 arba lygiavertis (originalo kalba su vertimu į lietuvių kalbą).

	43.
	Automobilis turi turėti gabaritines, posūkių, „stop“, priekines LED tipo, taip pat LED tipo galines ir atbulinės eigos šviesas. Priekinėje automobilio kabinos dalyje sumontuoti ne mažiau kaip 4 darbiniai žibintai, darbinių padargų apšvietimui tamsiuoju paros metu.

	44.
	Oranžinės spalvos švyturėlis automobilio priekyje ir gale (2vnt.).

	45.
	Automatinis ir mechaninis elektros masės išjungimas.

	46.
	Atbulinės eigos vaizdo kamera, skirta palengvinti operatoriaus darbą parkuojantis atbuline eiga. Kameros vaizdas perduodamas į spalvoto vaizdo ekraną operatoriaus kabinoje. Ne mažesnis kaip 7 colių spalvotas ekranas.

	47.
	Variklio ir įrangos keliamas (su papildomomis garso izoliavimo priemonėmis) triukšmas operatoriaus kabinoje neturi viršyti 100 db pagal LwA.

	48.
	Ratų diametras ne mažesnis kaip R22.

	49.
	Automatinis parkavimo stabdis.

	50.
	Automobilio kliūties įveikimo aukštis, ne mažesnis kaip 150 mm.

	51.
	Pastovaus greičio palaikymo sistema šlavimo režimu.

	52.
	Automobilio švaraus vandens sistemos išpūtimo suspaustu oru sistema, skirta apsaugai nuo purkštukų ir vandens žarnų užšalimo.

	53.
	Spalva – balta.

	54.
	Automobilio kabinoje integruota radijo sistema su USB ir laisvų rankų įranga.

	55.
	Transporto priemonė perdavimo dieną turi būti sukomplektuota su teisės aktų reikalavimus atitinkančiu avarinio sustojimo ženklu, pirmosios pagalbos rinkiniu, tinkamu naudoti gesintuvu ir transporto priemonei pagal jos techninius parametrus pritaikytu domkratu. Pirmosios pagalbos rinkinio riboto galiojimo priemonių ir gesintuvo galiojimo terminas perdavimo dieną turi būti ne trumpesnis kaip 12 mėnesių.



FINANSINIO LIZINGO REIKALAVIMAI

	Lizingo laikotarpis
	60 mėn.

	Pradinė įmoka
	Ne daugiau 20 proc. prekės vertės

	Likutinė vertė
	Be likutinės vertės

	Kintamos palūkanos
	Ne daugiau 2,10 proc. + 6 mėn. EURIBOR

	Įmokų mokėjimo būdas
	Anuiteto



